**Dyddiad cyhoeddi:** 27ain Chwefror 2025

**Cais Rhyddid Gwybodaeth** 29/24

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**RYDYCH WEDI GOFYN Y CANLYNOL I NI...**

**Byddwn yn ddiolchgar pe gallech ateb y cwestiynau isod. Mae’r cwestiynau’n ymwneud â maint a rolau eich tîm recriwtio canolog.**

1. **Beth yw cyfanswm nifer y staff yn y tîm recriwtio?**
2. **Allwch chi ddarparu teitlau swyddi a chyflogau?**
3. **Oes gennych chi system e-recriwtio?**
4. **Os oes i gwestiwn 3, pa system ydych chi’n ei defnyddio?**
5. **Ydy eich proses yn cael ei rheoli’n llwyr drwy eich system e-recriwtio / ATS?**
6. **Faint o swyddi gwag ydych chi’n eu hysbysebu bob blwyddyn?**
7. **Ydych chi’n hysbysebu’n fewnol yn gyntaf? Beth yw’r rhaniad rhwng swyddi gwag a hysbysebir yn fewnol ac yn allanol?**

**YMATEB**

Cwestiwn 1

Deg ar hyn o bryd. Mae’r tîm AD ehangach yn mynd drwy ymarfer ailstrwythuro ar hyn o bryd, felly gallai hyn newid.

Cwestiwn 2

Dim Rheilffyrdd – Cynghorydd Recriwtio: band cyflog 4 £28,400 i £42,600. Partner Adnoddau a Sgiliau: band cyflog 3 £37,200 i £55,800

Rheilffyrdd – Cynghorydd Recriwtio a Thalent: band cyflog MS1 - £25,440 - £37,443

Cwestiwn 3

Oes

Cwestiwn 4

MHR iTrent

Cwestiwn 5

Mae’r rhan fwyaf o’r rolau’n cael eu rheoli drwy MHR iTrent, ond weithiau rydyn ni’n recriwtio drwy sianeli gwahanol ar gyfer rolau arbenigol/gweithredol.

Cwestiwn 6

Mae 308 o swyddi gwag wedi cael eu hysbysebu ar yr ochr Rheilffyrdd drwy iTrent ers mis Ebrill 2023. Mae 205 wedi cael eu hysbysebu ar yr ochr nad yw’n ymwneud â’r Rheilffyrdd. Mae’n bosibl cyflogi mwy nag un i swydd wag, fodd bynnag nid oes ffordd syml i ni gael gafael ar yr wybodaeth hon.

Cwestiwn 7

Asesir hyn ym mhob achos ar wahân. Fel y cwestiwn uchod, byddai angen amserlen benodol arnom i rannu swyddi gwag mewnol ac allanol.

Mae pob swydd yn cael ei hysbysebu’n fewnol ac mae hyn weithiau ar y cyd â hysbysebu’n allanol hefyd. Mae rhai rolau nad ydynt yn cael eu hysbysebu’n allanol

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu freedomofinformation@tfw.wales. Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon ar ganlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Cheshire, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".